கறுப்புப் பண விவகாரத்துக்கும் கபாலி படத்துக்கும் என்ன சம்பந்தம் என்று அமீரிடம் கேட்டோம். “நான் முஸ்லீம் என்பதால் மோடியின் அறிவிப்பை எதிர்க்கிறேன் என்று கருதவேண்டாம். இந்த அறிவிப்பால் சாமான்யன் நேரடியாகப் பாதிக்கப்படுகிறான். மோடி அறிவிப்பு மூலமாக, டிசம்பர் மாத இறுதிக்குள் இந்தியாவில் கறுப்புப் பணம் ஒழிந்துவிட்டால், நான் பி.ஜே.பி-யில் இணையக் கூடத் தயங்கமாட்டேன். ஆனால், இந்த அறிவிப்பால் கறுப்புப் பணம் ஒழியப்போவது இல்லை. காரணம், கறுப்புப் பணம் வெறும் பணமாக மட்டும் இந்த நாட்டில் இல்லை. இவர்கள் இப்படி ஒரு அறிவிப்பை வெளியிட முடிவு செய்தால், அதற்கு முன்னேற்பாடான விஷயங்களைச் செய்துவிட்டு இந்த அறிவிப்பை வெளியிட்டிருக்க வேண்டும். அதைச் செய்யாமல், அறிவித்ததால்தான் இந்த நாட்டின் அடித்தட்டு மக்கள் நடுரோட்டில் நிற்கும் நிலை ஏற்பட்டுள்ளது. கபாலி படத்தை நான் முதல் நாள் அன்று 500 ரூபாய் டிக்கெட் எடுத்துப் பார்த்தேன். அரசு நிர்ணயித்த கட்டணம் 150 ரூபாய் மீதி 350 ரூபாய் யாருக்குப் போகிறது? என்ற அர்த்தத்தில்தான் அதை நான் சுட்டிக்காட்டினேன். ரஜனிகாந்த் மோடியின் அறிவிப்புக்கு உடனே பதில் சொல்லியிருக்காமல், மக்கள் நிலை குறித்து அறிந்த பிறகு பதில் சொல்லியிருக்கவேண்டும். அதைத்தான் விஜய் செய்துள்ளார். விஜய்க்கு என்னுடைய வாழ்த்துகள். அவர் கருத்து உண்மையான கருத்து” என்று தெரிவித்தார்.